Randi Rosenqvist

Randi Rosenqvist (født 1951) er en norsk rettspsykiater som har arbeidet i Kriminalomsorgen og vært overlege ved Aker sykehus.

 Liv og virke 
Familien flyttet til USA under andre verdenskrig. Rosenqvist ble født i Chicago, USA og tilbrakte de første 6 månedene av livet der før familien flyttet til Norge. Senere bodde familien en ny periode i USA og Randi Rosenqvist hadde da amerikansk pass. Hun er datter av kjemiprofessor Terkel Rosenqvist (1921-2011) og søster av samfunnsøkonomen Charlotte Koren. I Norge hadde hun oppveksten i Oslo og Trondheim. Hun studerte medisin ved Universitetet i Kiel hvor hun avla medisinsk embetseksamen i 1975. I 1987 ble hun spesialist i psykiatri.

Hun har arbeidet i Helsedirektoratet, ved Ullevål sykehus, Lovisenberg sykehus og Gaustad sykehus og som overlege ved regional sikkerhetsavdeling ved Aker sykehus. Hun var ansatt i Kriminalomsorgen fra 2011 til 202170 års omtale i Aftenposten 25. mai 2021 og hadde blant annet ansvaret med å observere Anders Behring Breivik i fengselet. Hun konkluderte med at Breivik ikke var psykotisk.Dagbladet - Breivik er manipulerende (12.6.2012) 

Rosenqvist var leder av Den rettsmedisinske kommisjon fra 2003 til 2009, samt varamedlem fra 1983 og medlem fra 1988.Dagbladet - Storberget må ikke settes i forlegenhet i media (29.4.2009) I 1980-årene var hun med på å granske forholdene ved Reitgjerde psykiatriske sykehus. Fra desember 2021 er hun leder av  Nasjonal aksjon for bevaring og utvikling av de psykiatriske sykehusene.Randi Rosenqvist blir leder i nasjonal aksjon - Dagens Medisin 22. desember 2021Randi Rosenqvist: -Justis og helse er på samme lag i psykisk helsevern, men helsepolitikerne er det ikke - Dagens Medisin 26. desember 2021

 Utmerkelser 

 Kommandør av St. Olavs Orden (2017).Tildelinger - Randi Rosenqvist - kongehuset.no
 Rettssikkerhetsprisen, med Maria Hessen Jacobsen
 Åpenhetsprisen 2024 (sammen med Leo Ajkic) for psykisk helse i kriminalomsorgen

 Bibliografi 

 Rettspsykiatri i praksis, med Kirsten Rasmussen, 3. utgave, Universitetsforlaget, Oslo, 2004 ISBN 9788215003931
 Rettspsykiatri : en introduksjon, Universitetsforlaget, Oslo, 2009 ISBN 9788215012902
 Mitt liv, mitt fag - tung psykiatri : sviket mot de sykeste, Kagge Forlag, Oslo, 2024 ISBN 9788248936640

 Referanser 

Kategori:Norske psykiatere
Kategori:Norske sakprosaforfattere
Kategori:Rettspsykiatere
Kategori:Den rettsmedisinske kommisjon
Kategori:Rettspsykiatriske vurderinger av Anders Behring Breivik
Kategori:Partiet Sentrum-politikere
Kategori:Kommandører av St. Olavs Orden